

**Cegléd Város Önkormányzatának Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/33650/2025. **Tárgy:** a ceglédi TEK XV. számú felnőtt háziorvosi

Előterjesztő: Dr. Csáky András polgármester körzet végleges ellátása

Szakmai előterjesztő: Jáger Mária vezető-főtanácsos **Melléklet:** előszerződés

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2025. szeptember 18-ai ülésére**

**Tisztelt Képviselő-testület!**

A ceglédi TEK XV. számú felnőtt háziorvosi körzet működtetője – **dr. Túri József** **Mihály** egyéni vállalkozó, sebészet, üzemorvostan, anaestheziológia-intenzív terápia, **háziorvostan szakorvos**, **címzetes főorvos írásban bejelentette praxisjogának átadását dr. Lovász Tibor Lajos háziorvostan**, endokrinológia, belgyógyászat, foglalkozás-orvostan **szakorvos részére**.

A *Magyarország helyi önkormányzatairól szóló 2011. évi CLXXXIX. törvény* (Mötv.) 13. § (1) bekezdés 4. pontja értelmében a helyi önkormányzat feladata az egészségügyi alapellátás, az egészséges életmód segítését célzó szolgáltatások biztosítása.

*Az egészségügyi alapellátásról szóló 2015. évi CXXIII. törvény* 5. § (1) bekezdése alapján a települési önkormányzat az egészségügyi alapellátás körében gondoskodik – egyebek mellett *–* *a háziorvosi ellátásról*.

*Az önálló orvosi tevékenységről szóló 2000. évi II. törvény* (Öotv.) 2. § (3) bekezdés értelmében a praxisjog olyan, személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.

Az Öotv. 2/A. § (1) bekezdése szerint *a praxisjog elidegenítésére vonatkozó szándékát – a praxisjogot megszerezni kívánó orvost is megjelölve – az azt elidegeníteni kívánó személy bejelenti az adott praxisjoggal érintett települési önkormányzatnak*.

Az Öotv. 2/A. § (2) bekezdés *b)* pontja alapján, *ha az önkormányzat nem kíván a praxisjogot megszerezni kívánó orvossal az adott körzetben a 2/B. § szerinti feladat-ellátási szerződést kötni, erről az (1) bekezdés szerinti bejelentés napjától számított 45 napon belül nyilatkoznia kell*.

Az Öotv. 2/A. § (2a) bekezdése alapján, *ha az (1) bekezdés szerinti önkormányzat a (2) bekezdés b) pontja szerinti határidőben nem nyilatkozik, úgy kell tekinteni, hogy a praxisjogot megszerezni kívánó háziorvossal az adott körzetben a 2/B. §-a szerinti feladat-ellátási szerződést meg kívánja kötni.*

Ebben az esetben az (1) bekezdés szerinti *bejelentés napjától számított* *90 napon belül az adott körzetre vonatkozóan a 2/B. § szerinti feladat-ellátási szerződést az (1) bekezdés szerinti önkormányzat és a praxisjogot megszerezni kívánó orvos megköti.*

*Az Öotv. végrehajtásáról szóló 313/2011. (XII. 23.) Korm. rendelet* 13. § (1) bekezdés értelmében *a praxisjogot csak olyan személy részére lehet elidegeníteni, aki* – *figyelembe véve az 5. § (2) bekezdésében foglaltakat is – nem rendelkezik praxisjoggal, de igazolja, hogy megfelel a praxisjog megszerzéséhez szükséges feltételeknek.*

**Dr. Lovász Tibor** az átvevő ENDOKI-DENT Kft. (Cg. 13-09-157926) ügyvezetője, gazdasági társaság formájában kívánja működtetni a vegyes háziorvosi praxist, de a háziorvosi tevékenységet személyesen folytatja.

Az átvevőnek jelenleg van másik praxisjoga, melynek átadása azonban folyamatban van. *Az Öotv. végrehajtásáról szóló 313/2011. (XII.23.) Korm. rendelet* 5. § (2*)* bekezdése szerint *amennyiben a praxisjog jogosultja másik körzetre vonatkozó praxisjogot szerez, az új praxisjogra vonatkozóan kiadható praxisengedély, feltéve, hogy a korábbi praxisjoggal érintett körzetben a praxisjog jogosultja a helyettesítéséről gondoskodik. Ha az új praxisjogra kiadott praxisengedély kiadásától számított 6 hónapig a korábbi praxisjog nem került elidegenítésre, a korábbi praxisjogra vonatkozó praxisengedélyt vissza kell vonni.*

Dr. Lovász Tibor Lajos háziorvostan szakorvos a debreceni egyetem elvégezése után a Szolnoki Hetényi Géza Kórház III. Belgyógyászatán kezdett dolgozni. Az itt eltöltött 13 év alatt belgyógyászatból, endokrinológiából szakvizsgázott, diabetológiai licenszvizsgát tett. (Hetente egy délelőtt endokrinológiai és diabetológiai szakrendelést folytat korábbi munkahelyén.) 1998 óta háziorvosi tevékenységet lát el a Szolnok 3. sz. felnőtt praxisban. 2012 óta él városunkban. Ez idő óta dr. Túri József háziorvosi rendelésén helyettesként, üzemorvosi rendelésén közreműködőként, illetve endokrinológiai magánorvosként is dolgozik.

*A praxisközösségekről szóló 53/2021. (II. 9.) Korm. rendelet* (továbbiakban: PKR) alapján, az XV. számú felnőtt háziorvosi körzet csatlakozik Szoros Praxisközösséghez.

A XV. számú felnőtt háziorvosi körzet magántulajdonban lévő, Ady Endre utca 16. szám alatti orvosi rendelőben működik. A körzet rendelésének helye, ideje nem változik.

Az Öotv. 2/A. § rendelkezése szerint, ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy első lépésként a benyújtott dokumentumok és egyeztetések birtokában megkérjük az Országos Kórház Főigazgatóság {OKFŐ *(korábban: OALI)*} véleményét dr. Lovász Tibor Lajos leendő működtetési jogával kapcsolatban.

Az Öotv. 2/B. § (2) bekezdése szerint a feladat-ellátási szerződés legrövidebb időtartama 5 (öt) év lehet. Önkormányzatunk előszerződést köt a leendő egészségügyi szolgáltatóval. Ezt követően lép hatályba dr. Túri József Mihály és dr. Lovász Tibor Lajos között a praxisjog átadására vonatkozó végleges szerződés, majd köthető meg a végleges feladat-ellátási szerződés önkormányzatunk és dr. Lovász Tibor Lajos vállalkozása között.

**Dr. Lovász Tibor Lajos az alábbi dokumentumokat nyújtotta be:**

* orvosi diploma másolata;
* szakvizsgák tanúsítvány másolatai;
* egészségügyi alkalmassági vizsgálat igazolása;
* szakmai felelősségbiztosítás
* cégbírósági bejegyzést igazoló okirat és a társaság alapító okiratának másolata,
* praxisjog átadási szerződés

**Az alábbi dokumentumok benyújtása szükséges még a feladat-ellátási szerződés megkötéséhez:**

* a praxisengedély megszerzése az egészségügyi államigazgatási szervtől (OKFŐ)
* a működési engedélyezés iránti kérelem, melyet az egészségügyi államigazgatási szervhez (ÁNTSZ) szükséges benyújtani
* a gazdasági társasági társasággal kötött munkaszerződések
* az asszisztensek bizonyítvány másolatai, ENNK és MESZK tagsági kártyái,
* az asszisztensekkel kötött munkaszerződések és munkaköri leírások

Kérem a Tisztelt Képviselő-testületet, hogy hozza meg elfogadó döntését a ceglédi TEK XV. számú felnőtt háziorvosi körzet további működtetéséről az alábbi javaslatnak megfelelően.

Az előterjesztést **a Humán, valamint a Jogi, Ügyrendi és Közbiztonsági Bizottság véleményezi.** A Bizottságok véleménye a Képviselő-testület ülésén, jegyzőkönyvi kivonat formájában kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint a (2) bekezdésben foglaltakra figyelemmel, **nyilvános ülés** keretében, az 50. § alapján - figyelemmel a 42. § 7. pontjára - **minősített szavazati** arányt igényel.

Cegléd, 2025. augusztus 29.

Dr. Csáky András

polgármester

-------

**Határozati javaslat**

**Cegléd Város Önkormányzata Képviselő-testülete**

**1.)** Elfogadja, a ceglédi TEK XV. számú felnőtt háziorvosi körzet szolgáltatója –– dr. Túri József Mihály egyéni vállalkozó, sebészet, üzemorvostan, anaestheziológia-intenzív terápia, háziorvostan szakorvos, címzetes főorvos, (a továbbiakban: Egészségügyi Szolgáltató) – bejelentését, mely szerint praxisjogát elidegeníti.

**2.)** Jóváhagyja, hogy a ceglédi TEK XV. számú területi ellátási kötelezettségű felnőtt háziorvosi körzetet várhatóan 2025. november 1. napjától a praxisjog (FIN kód: 13009 1510) átvevője, dr. Lovász Tibor Lajos háziorvostan, endokrinológia, belgyógyászat, foglalkozás-orvostan szakorvos egészségügyi szolgáltatóként működtesse.

**3.)** Kijelenti, hogy ENDOKI-DENT Kft. (Cg. 13-09-157926) ügyvezetőjével, dr. Lovász Tibor Lajos szakorvossal feladat-ellátási szerződést köt terület-ellátási érdekből, Cegléd Város Önkormányzatának *a háziorvosi körzetekről szóló 10/2002. (VI. 27.) Ök. rendelet 1. melléklet* 15. pontjában rögzített XV. számú felnőtt háziorvosi alapellátási körzet személyes közreműködéssel történő ellátására, területi ellátási kötelezettséggel, vállalkozás formájában történő működtetésre.

**4.)** Felhatalmazza a Polgármestert arra, hogy, a 2. és 3. pontban rögzített feltételekkel a nyilatkozatot megtegye, az előszerződést aláírja, valamint a tartalmi követelményeket alátámasztó iratok birtokában a feladat-ellátási szerződés végleges szövegét kialakítsa és aláírja.

**5.)** Utasítom a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Dr. Csáky András polgármester

A határozatot kapják:

1.Ügyintéző és általa:

2. dr. Túri József Mihály egyéni vállalkozó

3. ENDOKI-DENT Kft. - dr. Lovász Tibor Lajos ügyvezető

4. Pest Megyei Kormányhivatal Ceglédi Járási Hivatal Népegészségügyi Osztálya – Helyben

5. Nemzeti Egészségbiztosítási Alapkezelő Ellátási és Koordinációs Főosztály VI. FAO. VI.3

6. Ceglédi Közös Önkormányzati Hivatal Pénzügyi Iroda - Helyben

7. Irattár

**------**

*1. melléklet a …/2025. (IX. 18.) önkormányzati határozathoz*

**„Feladat-ellátási ELŐSZERZŐDÉS**

mely létrejött egyrészről

Jogi személy neve: **Cegléd Város Önkormányzata**

Képviseli: **Dr. Csáky András** polgármester,

Ellenjegyző: **Dr. Diósgyőri Gitta** címzetes főjegyző

Pénzügyi ellenjegyző: **Sipos Nikoletta** pénzügyi irodavezető

Székhely: **2700 Cegléd, Kossuth tér 1.**

MÁK törzsszám: **731234**

Adószám: **15731230-2-13**

a továbbiakban: **Önkormányzat**

másrészről

Jogi személy neve: **ENDOKI-DENT Korlátolt Felelősségű Társaság**

Rövidített neve: **ENDOKI-DENT Kft.**

Székhelye**: 2700 Cegléd, Fűzfa utca 5.**

Telephely: **2700 Cegléd, Ady Endre utca 16.**

Adószáma: **14303818-1-13**

Képviseli: **Dr. Lovász Tibor Lajos ügyvezető** (önálló)

a továbbiakban: **Egészségügyi Szolgáltató**

mint **Szerződő felek** között az alábbi feltételek mellett:

**1.** Az előszerződés tárgya a területi ellátási kötelezettséggel működő, Cegléd Város Önkormányzatának a háziorvosi körzetekről szóló 10/2002. (VI. 27.) Ök. rendeletében meghatározott **TEK XV. számú felnőtt háziorvosi körzet** (továbbiakban: praxis) feladat ellátására vonatkozó – és az önálló orvosi tevékenységről szóló 2000. évi II. törvény (továbbiakban: Öotv.) 2./A. § (2) *a)* pontja szerinti – feladat-ellátási szerződés megkötése.

**2.** **Szerződő felek** tudomásul veszik, hogy a Polgári Törvénykönyvről szóló 2013. évi V. törvény (továbbiakban: Ptk.) 6:73. §-a alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen szerződés 5. pontjában rögzített határidőig kötelesek megkötni.

**3.** **Szerződő felek** rögzítik, hogy a **…/2025. (IX. 18.) Ök. határozat 3. pontja** értelmében jogosultak határozatlan időre szóló feladat-ellátási szerződést kötni a praxis háziorvosi feladatai ellátására, amennyiben az Egészségügyi Szolgáltató a praxisra vonatkozó praxisengedély megszerzését igazolja. Az Egészségügyi Szolgáltató jelen előszerződést az Öotv. végrehajtásáról szóló 313/2011. (XII. 23.) Korm. rendeletben szabályozott praxisengedély kiadása iránti kérelemhez csatolja.

**4.** A 313/2011. (XII. 23.) Korm. rendelet értelmében a működtetési jog jogosultjaaz önálló orvosi tevékenységről szóló 2000. évi II. törvény 2. § (1) bekezdés alapján háziorvosi tevékenységet csak személyesen folytathat. Az Egészségügyi Szolgáltató a jelen szerződésben meghatározott kötelezettségeit a praxisjoggal rendelkező, a Szolgáltatóval foglalkoztatási jogviszonyban álló **dr.** **Lovász Tibor Lajos szakorvos** (születési adatok:……...) **személyes tevékenysége útján köteles ellátni.**

**5.** Az Önkormányzat a feladat-ellátási szerződés megkötésére a 3. pontban foglaltak teljesülése esetén legkésőbb 2025. október 31. napjáig köteles.

**6.** A **Szerződő felek** rögzítik, hogy a feladat-ellátási szerződésben szabályozzák a feladat ellátás feltételeit.

**7.** Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni. A szerződő felek megállapodnak, hogy 4. pont szerinti határidőn belül 3. pont szerinti feltételekkel, egymással feladat-ellátási szerződést kötnek. A bíróság e feltételek szerint a szerződést bármelyik fél kérelmére létrehozhatja.

**8.** **Szerződő felek** bármelyike megtagadhatja a szerződés megkötését a Ptk. 6:73. § (3) bekezdésében meghatározott esetekben, továbbá a jelen szerződésben előírt feltételek hiánya esetén.

**9.** Jelen szerződés az aláírás napjától az 1. pontban hivatkozott feladat-ellátási szerződés megkötéséig, de legkésőbb **2025. november 30.** napjáig érvényes. Az előszerződés megszűnik, ha a Szerződő felek időközben megkötik a feladat-ellátási szerződést.

**Szerződő felek** jelen szerződést elolvasták, közösen értelmezték, s azt, mint akaratunkkal és jognyilatkozataikkal mindenben megegyezőt jóváhagyólag aláírták.

Cegléd, 2025. ……….

**Önkormányzat részéről: Egészségügyi Szolgáltató részéről:**

……………………………….. …………………………….

Dr. Csáky András Dr. Lovász Tibor Lajos

polgármester ügyvezető

Ellenjegyzem:

……………………………….

Dr. Diósgyőri Gitta

címzetes főjegyző

Pénzügyi ellenjegyzés: Cegléd, 2025…..

………….……………………………

Sipos Nikoletta

pénzügyi irodavezető”

----------

Az előterjesztést láttam:

Dr. Diósgyőri Gitta

címzetes főjegyző