|  |  |
| --- | --- |
| Ügyiratszám: C/19791-……/2025.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** A2025. I. fordulós Humán Pályázati Keretből támogatott pályázatok megvalósítási határidejének meghosszabbítása **Melléklet**: 1 db kérelem |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2025. szeptember 16 ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága a 88/2025. (V.13.) HB határozattal bírálta el a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Humán Pályázati Keret 2025. I. fordulós pályázati felhívásra érkezett pályázatokat. A pályázati felhívás szerint pályázni a 2025. január 1. és 2025. augusztus 31. között megvalósuló célokra lehetett.

Azon támogatottak, akik a fenti időszakban nem tudták megvalósítani a pályázati célokat kérelemmel fordultak a Humán Bizottsághoz. Az alábbi pályázók nyújtottak be kérelmet:

A Humán Bizottság 100.000 forinttal támogatta a **Ceglédi Kossuth Gimnazisták Öregdiák Egyesülete (székhelye: 2700 Cegléd, Rákóczi út 46.)** a *„Gőz Sándor: A gimnázium története 1918-tól 1922-ig. című Centenáriumi füzet megjelentetése 700 példányban, B/5 méretben, 130 oldalon”* tárgyú pályázatát. Az egyesület képviseletében dr. Kürti György halasztási kérelmet nyújtott be a Bizottsághoz, mert betegség miatt a kiadvány nem készült el időben, ezért kéri a pályázat megvalósítási határidejének meghosszabbítását **2025. november 30-ig.**

**Dr. Koltói Ádám 2700 Cegléd, Furulya u. 24. sz.** alatti lakos 250.000 Ft támogatásban részesült a „Betűvetéseim, válogatás 60 év terméséből című gyűjteményes könyv kiadása” című pályázati célra. A gyűjteményes kötet azonban a nyomdai munkálatok elhúzódása miatt nem készült el 2025. augusztus 31-ig, ezért kéri a megvalósítási határidő meghosszabbítását 2025. december 31-ig.

A rendelet 17. §-a szerint: ***„A Támogatott indokolt kérelmére a Keretet kezelő bizottság egy alkalommal minősített szavazati arányú döntésével módosíthatja a támogatási cél megvalósításának tervezett határidejét.”***

Javasolom a fenti rendeletre hivatkozással, a kérelmeknek helyt adni.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletének 17. §-a alapján **minősített többségű** szavazati arányt igényel.

Cegléd, 2025. szeptember 8.

Kónya Ágnes sk.

elnök

**I. Határozati javaslat**

**Cegléd Város Önkormányzata Képviselő-testületének Humán Bizottsága** – Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023/ (I.31.) önkormányzati rendelet 2.§ (2) bekezdése és 17. §-a, valamint a Képviselő-testület Szervezeti és Működési Szabályzatáról szóló 22/2024. (XI.12.) önkormányzati rendelet 4. melléklete 4.3.1.5. pontjában átruházott hatáskörében eljárva –

1. **Hozzájárul a Ceglédi Kossuth Gimnazisták Öregdiák Egyesülete** (székhelye: 2700 Cegléd, Rákóczi út 46.) „*Gőz Sándor: A gimnázium története 1918-tól 1922-ig. című Centenáriumi füzet megjelentetése 700 példányban, B/5 méretben, 130 oldalon”* tárgyú **pályázata megvalósítási határidejének *2025. november 30-ra* történő módosításához**.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

**II. Határozati javaslat**

**Cegléd Város Önkormányzata Képviselő-testületének Humán Bizottsága** – Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023/ (I.31.) önkormányzati rendelet 2.§ (2) bekezdése és 17. §-a, valamint a Képviselő-testület Szervezeti és Működési Szabályzatáról szóló 22/2024. (XI.12.) önkormányzati rendelet 4. melléklete 4.3.1.5. pontjában átruházott hatáskörében eljárva –

1. **Hozzájárul Dr. Koltói Ádám** (lakóhelye: 2700 Cegléd, Furulya u. 24.) „*Betűvetéseim, válogatás 60 év terméséből című gyűjteményes könyv kiadása”* tárgyú **pályázata megvalósítási határidejének *2025. december 31-re* történő módosításához**.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

Az előterjesztést láttam:

Dr. Diósgyőri Gitta

címzetes főjegyző



